

Nr. 3308/AP/17.08.2026
Solicitare ofertă de preţ


În vederea achiziţionării prin cumpărare directă, vă solicităm ca până la data de 25.08.2026 inclusiv, să transmiteţi oferta de preţ (lei fără TVA) pentru Servicii de instruire (6 workshop-uri/module cercetare).

Serviciile de instruire vor include 6 module/workshop-uri pentru dezvoltarea competențelor în cercetare ale doctoranzilor, cadrelor didactice și cercetătorilor Universității ”Alexandru Ioan Cuza” din Iași.
Serviciile vor include module/workshop-uri pe următoarele teme:
1. "Drepturi de proprietate intelectuală" adresat cadrelor didactice și cercetătorilor din cadrul Universității ”Alexandru Ioan Cuza” din Iași, pe tema cadrului legal aplicabil, a procedurilor de declarare a invențiilor și a modalităților de valorificare a proprietății intelectuale în mediul academic și industrial.
2. "Metrici de cercetare" adresat cercetătorilor din cadrul Universității ”Alexandru Ioan Cuza” din Iași, pe tema indicatorilor bibliometrici, a instrumentelor de monitorizare a impactului publicațiilor și a modalităților de poziționare în raport cu standardele comunității academice internaționale.

3. "Promovarea cercetării" adresat cercetătorilor din cadrul Universității ”Alexandru Ioan Cuza” din Iași, pe tema comunicării rezultatelor științifice către publicuri academice și non-academice, cu accent pe utilizarea platformelor digitale și a rețelelor de socializare academică.

4. "IA și cercetare" adresat cercetătorilor din cadrul Universității ”Alexandru Ioan Cuza” din Iași, pe tema utilizării practice a instrumentelor de inteligență artificială în cercetare: analiza datelor, sinteza literaturii de specialitate și optimizarea fluxurilor de lucru științific.

5. "Scrierea și trimiterea manuscriselor" adresat tinerilor cercetători din cadrul Universității ”Alexandru Ioan Cuza” din Iași, pe tema structurării manuscrisului științific, selectării revistei potrivite și parcurgerii procesului de revizuire conform cerințelor editoriale.

6. "Peer review" adresat în principal tinerilor cercetători din cadrul Universității ”Alexandru Ioan Cuza” din Iași, pe tema evaluării inter-pares: rolul autorului și al recenzentului, standardele de calitate științifică și principiile de etică a recenziei.

Serviciile se vor desfășura în fizic la sediul Universității ”Alexandru Ioan Cuza” din Iași în perioada octombrie – noiembrie 2026. La fiecare workshop vor participa cel puțin 25 de participanți.
Durata fiecărui workshop va fi de cel puțin 4 ore.
Fiecare modul va fi susținut de cel puțin 2 speakeri cu experiență în cercetare și publicare.

Cerințe minme privind experiența similară a speakerilor:
Speakerii trebuie să aibă o experiență vastă în cercetare și publicare.
În mod minimal, fiecare speaker trebuie:

- să fi susținut anterior cel puțin 3 workshop-uri pe aceeași tematică și

- să aibă experiență de cel puțin 5 ani în cercetare/publicare/învățământ superior în România sau străinătate (pentru workshopurile pe teme specializate, cel puțin 5 ani experiență în domeniul workshopului)​.
Metoda de îndeplinire a cerințelor minme privind experiența similară a speakerilor

Documentele relevante solicitate pentru îndeplinirea cerinței sunt următoarele:

- Curriculum vitae;

- Orice document relevant din care să reiasă experiența similar.
Ofertantul va prezenta odată cu oferta tehnică lista cu speakerii însoțită de documentele din care să reiasă experiența similară.
În propunerea tehnică se va prezenta modul de acces la speakeri nominalizați. 
Atunci când operatorul economic se află în situația de înlocuire a unui speaker în cadrul contractului, speakerul înlocuitor trebuie să dețină cel puțin aceeași experiență ca și cele solicitate prin solicitarea de ofertă pentru speakerul înlocuit. Toate costurile generate de înlocuirea personalului sunt exclusiv în sarcina Contractantului.
Criteriul de atribuire: prețul cel mai scăzut.

Oferta va fi însoțită de următoarele documente de calificare:

- Certificatul Constatator emis de ONRC (valabil la data depunerii ofertei) din care să rezulte ca obiectul de activitate al ofertantului corespunde obiectului contractului

Oferta de preţ în lei fără TVA, trebuie să includă toate cheltuielile ocazionate de prestarea serviciilor solicitate. 
Termen de prestare a serviciilor: în perioada octombrie – noiembrie 2026.
Datele exacte a celor 6 module/workshop-uri vor fi stabilite de comun acord după semnarea contractului de ambele părți. 
În cazul în care, prestarea serviciilor nu are loc în termenul solicitat, atunci Autoritatea contractantă are dreptul de a percepe penalități în cuantum de 0.25% /zi întarziere, din valoarea în lei a serviciilor care nu au fost prestate la termen.
Prestatorul va răspunde pentru calitatea serviciilor prestate. 
Prestatorul de servicii trebuie să respecte cerințele legale de securitate și sănătate în muncă, respectiv de protecție a mediului prevăzute de legislația în vigoare aplicabilă, fiind direct responsabil de consecințele nerespectării acestei legislații. Informații se pot obține de la următoarele adrese: www.inspectmun.ro și www.mmediu.ro.
Oferta trebuie să fie valabilă minim 60 de zile de la data limita de depunere a ofertelor.


În conformitate cu prevederile Legii 139/2022, contractantul are obligația de a emite facturi electronice și de a le transmite autoritătii contractante prin sistemul național privind factura electronică RO e-factura.

Termenul de plată este:

a) 30 de zile calendaristice de la data la care factura electronică este disponibilă spre descărcare de către Autoritatea Contractantă din sistemul RO e-factura, pentru serviciile efectiv prestate, dacă recepția serviciilor este anterioară acestei date, cu menționarea în factură a codului CPV:  80530000-8;

b) 30 de zile calendaristice de la data recepției serviciilor dacă factura electronică este disponibilă spre descărcare de către Autoritatea Contractanta din sistemul RO e-factura, la data receptiei lunare ori anterior acestei date, cu menționarea în factură a codului CPV:  80530000-8
În cazul în care Autoritatea contractantă, din vina sa exclusivă, nu îşi îndeplineşte obligaţia de plată a facturii în termenul prevăzut mai sus, furnizorul are dreptul de a solicita penalități de întârziere în cuantum de 0,06% /zi aplicată la valoarea plății neefectuate.
Vă solicităm să transmiteti oferta, prin e-mail pe adresa: irina.ursachi@uaic.ro, fax 0232/201148 sau depuse la Registratura Universității ”Alexandru Ioan Cuza” din Iași (Bulevardul Carol I, nr. 11, Corp A) în plic închis cu mențiunea pe plic: "Pentru achizitia de Servicii de instruire (6 workshop-uri/module cercetare)", în timpul programului de lucru al acesteia (8.00-12:30, 13:00-16.00).

În cazul în care atașamentul la e-mail-ul prin care transmiteți oferta are o dimensiune mai mare de 15 MB, vă rugăm să utilizați pentru transmiterea acesteia un server de fișiere și/sau să solicitați telefonic confirmarea de primire a ofertei sau să transmiteți mai multe e-mail-uri cu atașamente mai mici decât această valoare.

Director Achiziții Publice și Urmărirea Contractelor,

Ing. Gabriela ALEXOAEI
Intocmit,

Responsabil achiziții
 Administrator financiar dr.  Irina Ursachi

	ADRESA: Iaşi, bd.Carol I nr.11, Corpul J
TELEFON: 0232201039

FAX:  0232201148
Email: irina.ursachi@uaic.ro
	Cod fiscal: 4701126





[image: image1.png]UNIVERSITATEA ,ALEXANDRU IOAN CUZA* din IASI PER LIBERTATEM AD VERITATEM




